alexandrainst/scandi-wiki huggingface dataset:
Byar i Montenegro

Dette er ei liste over byar i Montenegro. 

Alle innbyggjartala er frå ei folketeljing i 2003. 

 Stader fordelt etter kommune Andrijevica kommune (5 785 innbyggjarar) Andrijevica - 1 073
 Slatina - 405Bar kommune (40 337 innbyggjarar) Bar - 13 719
 Bjeliši - 1 0422
 Burtaiši - 3 013
 Čeluga - 1 404
 Polje - 1 529
 Stari Bar - 1 864
 Sutomore - 1 827
 Šušanj - 2 212
 Tomba - 1 087
 Virpazar - 337Berane kommune (35 068 innbyggjarar) Beran Selo - 1 483
 Berane - 11 776
 Buče - 1 000
 Budimlja - 1 694
 Dolac - 1 293
 Donje Luge - 1 861
 Pešca - 1 721 Bijelo Polje kommune (50 284 innbyggjarar) Bijelo Polje - 15 883
 Lješnica - 1 270
 Nedakusi - 2 308
 Pokrajci - 1 915
 Resnik - 2 739Budva kommune (15 909 innbyggjarar) Bečići - 771
 Budva - 10 918
 Petrovac - 1 485
 Sveti Stefan - 411Cetinje kommune (18 482 innbyggjarar) Cetinje - 15 137
 Rijeka Crnojevića - 216Danilovgrad kommune (16 523 innbyggjarar) Danilovgrad - 5 208
 Spuž - 1 529Herceg Novi kommune (33 034 innbyggjarar) Bijela - 3 748
 Đenovići - 1 272
 Kumbor - 1 067
 Igalo - 3 754
 Meljine - 1 120
 Podi - 1 199
 Herceg Novi - 12 739
 Zelenika - 1 444Kolašin kommune (9 949 innbyggjarar) Kolašin - 2 989
 Smailagića - 937Kotor kommune (22 947 innbyggjarar) Dobrota - 8 169
 Kotor - 1 331
 Perast - 349 
 Prčanj - 1 244
 Risan - 2 083
 Škljari - 4 002Mojkovac kommune (10 066 innbyggjarar) Mojkovac - 4 120
 Polja - 1 506Nikšić kommune (75 282 innbyggjarar) Nikšić - 58 212
 Ozrinići - 2 024
 Rastovica- 1 513Plav kommune (13 805 innbyggjarar) Gusinje - 1 704
 Plav - 3 615Plužine kommune (4 272 innbyggjarar) Plužine T - 1 494
 Goransko - 334Pljevlja kommune (35 806 innbyggjarar) Gradac - 364
 Pljevlja - 21 377
 Židovići - 653Podgorica kommune (169 132 innbyggjarar) Podgorica - 136 473
 Golubovci - 2 869
 Goričani - 1 205
 Mahala - 1 235
 Mataguži - 1 299
 Mojanovići - 1 850
 Tuzi - 3 789Rožaje kommune (22 693 innbyggjarar) Ibarac - 2 877
 Rožaje - 9 121Šavnik kommune (2 947 innbyggjarar) Bare - 301
 Šavnik - 570Tivat kommune (13 630 innbyggjarar) Donja Lastva - 733
 Mrčevac - 1 500
 Tivat - 9 467Ulcinj kommune (20 290 innbyggjarar) Kodre - 883
 Ulcinj - 10 828Žabljak kommune (4 204 innbyggjarar)'''
 Njegovuđa - 227
 Žabljak - 1 937
Ithaca Chasma

Ithaca Chasma er ei kløft på saturnmånen Tethys. Han er 100 kilometer brei, 3-5 kilometer djup og 2000 kilometer lang. Han strekkjer seg over omtrent tre fjerdedelar av omkrinsen til Tethys. Namnet kjem frå øya Itháki i Hellas.

Éin teori for korleis kløfta vart danna går ut på at vatnet som utgjer mesteparten av det indre til Tethys fraus til is. Sidan frosen is har større volum enn flytande vatn, utvida overflata til Tethys seg og sprakk opp.

Ein annan teori går ut på at kløfta vart danna same tid som det gigantiske Odysseus-krateret som ligg på motsett side av månen. Nedslaget danna sjokkbølgjer som kan han fått overflata på den andre sida av månen til å bresta.

Dalar
Overflatetrekk på saturnmånane
Tofte i båt

Ei tofte er ein sitjeplass i ein mindre båt. Tofta ligg oftast på tvers av båten.

I gamle trebåtar finn vi toftene konstruerte på tre ulike måtar.
 Tofta kan vere ein del av konstruksjonen i trebåten. Ho er festa til ripa på båe sider med eit toftekne. Tofta forsterkar då båten tverrskips. Dette finn vi ofte i austnorske båtar.

 Under tofta kan det vere betar som bind saman båten og forsterkar han tverrskips.

 Tofta kan ligge laus i båten og ikkje ha noko oppgåve i styrking av båten.

Kjelde 
 Arne. R. Hole: Båter og Kystfolk. 2007. ISBN 978-82-03-23405-7

Treting
Trebåtar
Vassfartøykomponentar
Tanum i Bærum

Tanum ligg vest i Bærum, på grensa til Asker. Området ligg på eit platå om lag 150 meter over havet og har rikt jordbruksland. Det ligg fleire store gardar her: Staver, Bjerke, Aas, Ringi gård og Tanum. Det er funne fleire graver frå jernalderen i området.

Området er mest kjent for Tanum kirke. Ved Bjerketun ligg Tanum asylmottak. Tanum barneskole ligg ved den sørlege utkanten av Tanum-platået og har god utsikt sørover mot Oslofjorden.

Bakgrunnsstoff 
 Tanum skole

Strøk i Bærum
Tethyskrateret Odyssesus

Odysseus er det største nedslagskrateret på saturnmånen Tethys. Det er 400 kilometer i diameter, 2/5 av månens totale størrelse. Det har fått namn etter den greske helten Odyssevs.

Odysseus er eit veldig grunt krater. Krateret må opphavleg ha vore djupt, med ein høg fjelliknande kraterkant. Over tid har kraterbotnen blitt sliten ned av tyngdekreftene til Tethys (liknande har skjedd på jupitermånane Callisto og Ganymede). Dette indikerer at Tethys var varm og formeleg nok til at topografien kollapsa; månens indre var kanskje flytande. Om Tethys hadde vore kaldare og meir skjør under nedslaget kunne månen ha blitt øydelagd av nedslaget og blitt splitta opp i mindre bitar. Skulle likevel Tethys ha overlevd eit slikt nedslag, ville krateret halde på forma si, likt Herschel-krateret på Mimas.

På den motsette sida av Tethys finn ein den gigantiske kløfta Ithaca Chasma, som kan ha blitt danna som eit resultat av Odysseus-nedslaget.

Bakgrunnsstoff 

 Astronomy Picture of the Day (APOD) 9. september 2007

Kjelde 

 Denne artikkelen bygger på «Odysseus (crater)» frå , den 7. februar 2008. 
 

Krater på saturnmånane
Nikšić

Nikšić (kyrillisk Никшић) er ein by i Montenegro med opp mot 60 000 innbyggjarar. Byen er den nest største i landet etter Podgorica og er eit viktig senter for industri, kultur og utdanning. 

Nikšić ligg på Nikšićsletta ved foten av Trebjesa. Han er senteret i Nikšić kommune (75 282 innbyggjarar i 2003), som er den største kommunen i landet ut frå areal. 

Byen vart grunnlagd på 300-talet under namnet Onogost eller Anagastum då romarane bygde ei festning på staden. Byen vart øydelagd og gjenoppbygd fleire gonger gjennom tidene. Etter kvart voks byen utanfor festningsmurane, men utviklinga av byen var lenge knytt til festninga. Det osmanske riket erobra heile området på 1400-talet og vart først frigjeve i 1877. Byen vart hardt råka av den andre verdskrigen, men vart raskt bygd opp att.

Bakgrunnsstoff 
 Offisiell side 
 Visit-Montenegro.com 
 Photo-Montenegro.com

Kjelder 
 Denne artikkelen bygger på «Nikšić» frå , og «Nikšić» frå  den 7. februar 2008. 
 

Byar i Montenegro
Kjærast

Kjærast(e) viser til ein person ein har eit kjærleikstilhøve til, og blir gjerne sett i samband med forelsking. Eit par som er kjærastar kan etterkvart bli sambuarar, trulova og gifte. Ei anna utvikling er at kjærastane kan «bryta» eller «slå opp» med kvarandre, slik at kjærastetilhøvet blir avslutta.

Andre ord 
Ein kan også nytta ord som «gut», «jente», «dame» eller «type» sett saman med eit eigedomspronomen for å visa til ein kjærast.

Kjærleik
Pljevlja

Pljevlja (kyrillisk Пљевља ) er ein by og kommune nord i Montenegro. Kommunen grensar til kommunane Žabljak, Bijelo Polje og Mojkovac i tillegg til Serbia og Bosnia-Hercegovina. Kommunen har eit areal på 1 346 km² og er den tredje største i Montenegro ut frå areal. Byen ligg i ei høgd på 770 meter over havet og det høgaste punktet i kommunen er Ljubišnja på 2 238 moh, medan den lågaste delen av kommunen ligg ved Tarakløfta i 520 meter over havet. I 2003 hadde kommunen Pljevlja 36 918 innbyggjarar, medan sjølve byen hadde om lag 27 000 innbyggjarar.

Bakgrunnsstoff 
 Offisiell side 
 Visit-Montenegro.com

Kjelder 
 Denne artikkelen bygger på «Pljevlja» frå , den 7. februar 2008. 
 

Byar i Montenegro
Bijelo Polje

Bijelo Polje (kyrillisk Бијело Поље) er ein by nord i Montenegro med om lag 15 000 innbyggjarar. 

Bijelo Polje er senteret i kommunen med same namn (om lag 50 000 innbyggjarar), som ligg i den geografiske regionen Sandžak. Han er det uoffisielle senteret i nordaustlege delar av Montenegro. Bijelo Polje tyder bokstavleg «Den kvite sletta» på serbisk. Elva Lim renn gjennom byen. 

Bijelo Polje var ein del av Det osmanske riket fram til han vart frigjort under balkankrigane i 1912. Under det osmanske styret vart byen kalla Akova.

Bakgrunnsstoff 
 Offisiell side 
 Visit-Montenegro.com

Kjelder 
 Denne artikkelen bygger på «Bijelo Polje» frå , den 7. februar 2008. 
 

Byar i Montenegro
Cetinje

Cetinje (kyrillisk Никшић, italiensk Cettigne, gresk Κετίγνη, Ketígni, tyrkisk Çetine) er ein by i Montenegro.
Han var tidlegare hovudstad i Montenegro og offisiell residens for presidenten av Montenegro. I 2003 hadde han om lag 15 000 innbyggjarar. 

Han ligg sør i kommunen med same namn på ei lita karstslette omgjeve av kalksteinsfjell, inkludert Lovćen, «det svarte fjellet» som Montenegro har fått namnet sitt etter. 

Cetinje er ein by med stor historisk arv og vart grunnlagd i 1482. Han var eit senter for montenegrinsk liv og er krubba til både montenegrinsk og serbisk kultur og eit religiøst senter for den ortodokse kyrkja. Dette og den lange tida byen klarte å stå imot invasjonen til Det osmanske riket gjorde at han vart kalla «Serbisk Spara» (Српска Спарта).

Bakgrunnsstoff 
 Offisiell side 
 Visit-Montenegro.com 
 Photo-Montenegro.com

Kjelder 
 Denne artikkelen bygger på «Cetinje» frå , den 7. februar 2008. 
 

Byar i Montenegro
Tidlegare hovudstader
Arguineguín

Arguineguín er ein spansk landsby i Mogán på sørkysten av Gran Canaria (ei av Kanariøyane). Folketalet her var 2 517 i 2015.

Byen er i motsetnad til Playa del Ingles og Puerto Rico ein levande fiskarlandsby der lokalbefolkninga lever side om side med turistar og bufaste nordeuropearar. Nordmenn utgjer ein stor del av bebuarane om vinteren.

Kjelder

Bakgrunnsstoff 
 Info om Arguineguin og Kanariøyane generelt
 Google Maps for Arguineguín
 Informasjon for skandinavar på Gran Canaria
 Den norske skolen i Arguineguín
 Den norske sjømannskirken Gran Canaria 
 Det norske helsesenter Valle Marina 

Busetnader på Gran Canaria
Mogán

Mogán er ein kommune sørvest på Gran Canaria i Spania. Nabokommunane er La Aldea de San Nicolás, Tejeda og San Bartolomé de Tirajana.

Geografi

Mogán er den andre største kommunen på øya i utstrekking. Området har ein gjennomsnittstemperatur på 25 grader celsius. 

Dette gjer at mellom anna mange nordmenn av helsemessige grunnar har flytta hit for godt eller er store delar av året her. Spesielt for revmatikarar og astmatikarar er sørsida av Gran Canaria ein gunstig stad å vere. Dette har òg medført at det har oppstått eit eige lite norsk samfunn her, med butikkar, kaféar, skule, legesenter, kyrkje og eit songkor. Den Norske Skole Gran Canaria ligg her.

Kommunen omfattar fiskarbyane  Puerto de Mogán og Arguineguín. Mange av innbygjarane byr langs kysten, som har ei rekkje turistsenter på rekkje og rad. Byen Mogán ligg rundt 8 km unna kysten, 11 km nord for Puerto Rico de Gran Canaria og 40 km sørvest for Las Palmas. 

Motorvegen Autopista GC-1 går gjennom sørdelen av kommunen. 

Dei største busetnadane er:
 Arguineguín
 Cornisa del Suroeste
 Mogán
 Playa de Mogán 
 Puerto de Mogán
 Puerto Rico

Kulturminne

Tre område i kommunen er rekna som arkeologiske kulturminne:

Cañada de los Gatos eller Lomo los Gatos ('Kattegjelet') ved opninga av Mogán-gjelet som munnar ut ved Mogán-stranda.

 Cañada de la Mar ('Havdalen') blei erklært som arkeologisk interessant stad i 2005.

 La Cogolla de Veneguera i den øvre delen av Veneguera-gjelet nordvest i kommunen.

Vindmølla i Mogan () har hatt status som kulturminne sidan 2002.

Galleri

Kjelder

 Gran Canarias «Lille Venezia» på dagbladet.no 
 Det beste av Gran Canaria på dagbladet.no 

Denne artikkelen bygger på «Mogán» frå ,  den 7. februar 2008.

Denne artikkelen bygger på «Mogán» frå ,  den 28. juli 2020.  
 

Kommunar på Gran Canaria
Den Norske Skole Gran Canaria

Den Norske Skole Gran Canaria er ein privatskule i dalen Barranco de la Verga i Mogán kommune på Gran Canaria. Skulen, som òg går under namnet Colegio Noruego, har omkring 200 elevar, samt 40 tilsette og eige internat for elevar. Den vart stifta i 1974 og har sidan hatt ein sterk vekst og har i dag kring 260 elevar.

Skulen kan tilby både barnehage, barneskule, ungdomsskule og vidaregåande skule (allmennline og allmenn påbygging).

Bakgrunnsstoff 
 Colegio Noruego - Skolens hjemmesider
 Los Teques - Skolens Internat 
 Ayuntamiento de Mogán (Foreligger på engelsk, spansk og tysk)
 Arguineguin på Google Maps
 Lokalnyheter for skandinavere

Norske skular i utlandet
Privatskular
Gran Canaria
Skipingar i 1974
Riksteatret

Riksteatret vart grunnlagt ved stortingsvedtak i 1948 som eit statleg finansiert turneteater. Det hadde si første framsyning i Kirkenes 16. juli 1949 , En reise i natten, av Sigurd Christiansen. Riksteatret turnerer over heile Noreg med eigne produksjonar, innkjøpte produksjonar eller samproduksjonar med andre teater og frie profesjonelle grupper. 

I 2004 hadde Riksteatret i alt 664 framsyningar av 12 forskjellige produksjonar. Alle fylka i landet får besøk av Riksteatret, og dei har eit årleg publikumstal på 100 - 135 000. Teateret har administrasjon, scener og prøvelokale i Nydalen i Oslo og 67 faste spelestader spreidd over heile landet.

Riksteatret tilbyr òg teknisk konsulentverksemd i samband med bygging av nye scener og renovering av teater og kulturhus.

Noverande teatersjef er Ellen Horn og styreleiar er Marit Reutz.

Teatersjefar 

 1949–68 Frits von der Lippe
 1968–75 Eivind Hjelmtveit
 1975–87 Gudrun Waadeland
 1988–94 Anne Gullestad
 1994–96 Terje Hartviksen
 1997–2005 Bente Erichsen
 2005– Ellen Horn

Litteratur 
 I storm og stille, jubileumsboka til Riksteatret sin 40-årsdag i 1988.

Bakgrunnsstoff 
 Riksteatret si nettside
 Spelestader

Teater i Noreg
Skipingar i 1948
Odd-Bjørn Fure

Odd-Bjørn Fure ( på Stadtlandet) er ein norsk historikar og statsvitar. Hovudfag hadde han i samanliknande politikk, men gjekk over til historiefaget med doktorgradsavhandling i 1984 om den norske arbeidarrørsla 1918-1920. Tidlegare hadde han ikkje studert historie.

Etter å ha hatt ei rekkje stillingar, var Fure professor i moderne historie ved Universitetet i Bergen frå 1998 og fram til 2002 då han starta som forskingsdirektør ved Senter for studier av Holocaust og livssynsminoriteters stilling («Holocaust-senteret»/«HL-senteret») i Noreg. Fure er spesialist på forsking på folkemord, samt moderne tysk og europeisk historie.

Fure var fram til 2004 redaktør av Historisk Tidsskrift, det tidsskriftet innan forsking på historievitenskap som har mest betydning i Noreg.

I 1997 var Fure med i Irving-debatten mot Hans Fredrik Dahl om kor vidt Holocaust-revisjonisten og nazisympatisøren David Irving sine bøker kunne nyttast som etterrettelege og faglege framstillingar av historia om den andre verdskrig.

Bibliografi

Bøker

Artiklar - eit utval
 Norske og nordiske tidsskriftartikler (Norart)

Kjelder

Bakgrunnsstoff 
 Søk etter publikasjonar av Odd-Bjørn Fure i biblioteksdatabasen BIBSYS 
 Søk etter publikasjonar av Odd-Bjørn Fure i forskningsdokumentasjonssystemet FRIDA
 Portrettintervju i UiOs forskningsmagasin Apollon
 Intervju med Fure ifm. åpningen av Holocaust-senteret, Forskerforum 2003
 Om Odd-Bjørn Fure i Fylkesleksikon Sogn og Fjordane

 

Norske historieprofessorar
Professorar ved Universitetet i Bergen
Medlemmar av Det Norske Videnskaps-Akademi
Forfattarar frå Selje
Folk frå Selje
Norske sakprosaforfattarar
Extended play

Extended play, EP eller EP-plate er ei nemning for musikalske utgjevingar som er for korte til å verte kalla musikkalbum (LP og CD), og for lange til vere ein single (SP). Normalt har eit album åtte til tolv spor eller er på rundt førti minuttar speletid (ofte noko lengre for klassisk musikk, som kan graverast tettare), ein single har berre eitt spor på kvar side, medan ein EP har fire.

Omgrepet (og utgjevingsforma) var mykje brukt i 50- og 60-åra. Den amerikanske marknaden for EP-ar fall saman på 60-talet (som er grunnen til at The Beatles si Magical Mystery Tour frå 1967 kom som EP i Storbritannia, men utvida til LP i USA), medan alle plater på sju tommar og 45 o/min i Frankrike var EP-ar med fire spor. 

Omgrepa single, EP og LP var lette å skilje frå kvarandre fram til maxisingelen vart oppfunnen; ein maxisingel vert normalt spela på 45 rpm (som ein singel eller EP), men er i 12"-format (som ein LP). Då CD-en tok over mot slutten av 80-talet, var brått alle utgjevingar like store (CD-singlar i 3"-format vart forsøkt lanserte, og hadde ei tid suksess i Japan) og vart spela på same fart, og i dag er ein singel rett og slett ein CD med eitt hovudspor først på plata og ein lågare salspris, uavhengig av speletid, medan eit album er ei samling av marknadsføringsmessig likeverdige songar. Dei lengste singlane (gjerne innan techno-musikken) kan ha lengre speletid enn dei kortaste albuma, og omgrepet EP har derfor liten funksjon i platebransjen i dag.

Kjelder 
Denne artikkelen bygger på «Extended play» frå ,  den 7. februar 2008.  
 

 
Engelske ord og uttrykk
Grammofonplater
Westerschelde

Westerschelde er estuaret til elva Schelde sørvest i Nederland. Elva hadde ein gong fleire estuar, men desse heng ikkje lenger saman med Schelde slik at Westerschelde i dag er den einaste direkte vegen til sjøen. Westerschelde er ei viktig transportåre til hamna i Antwerpen derfor er elva, i motsetnad til fleire av dei andre greinene ikkje lukka av ei demning som ein del av Deltaprosjektet. I staden for er dika rundt elva gjort høgare og sterkare. 

Mange skip har forlist i Westerschelde. I samband med ein avtale mellom Nederland og Flandern i 1995 vart mange av desse vraka fjerna for å betre tilgangen til Antwerpen. Dei siste 38 vraka vart fjerna i løpet av 2003. Det største vraket var den 131 meter lange «Alan A. Dale» som vart fjerna i juni 2003.

Westerschelde-tunnelen 
I midten av mars 2003 vart det opna ein 6,6 km lang tunnel under Westerschelde frå Ellewoutsdijk (Borsele kommune) i Zuid-Beveland til Terneuzen i Zeeuws-Vlaanderen. Det er den lengste tunnelen i Nederland og kostar 4,50 euro (2007) i bompengar for bilar og motorsyklar.

Ferje 
Det går ferjer mellom Flushing og Breskens. Tidlegare var dette bilferjer, men etter tunnelen opna er desse berre tilgjengeleg for passasjerar og syklistar.

Bakgrunnsstoff 
 Ferje 
 Tunnel 
 Ferje og tunnel

Kjelder 
 Denne artikkelen bygger på «Western Scheldt» frå , den 7. februar 2008. 

Rhinen-Maas-Schelde-deltaet
Oosterschelde

Oosterschelde («Aust-Schelde») er eit estuar i Zeeland i Nederland mellom Schouwen-Duiveland og Tholen i nord og Noord-Beveland og Zuid-Beveland i sør.

I romartida var dette den store munningen til elva Schelde. Før St. Felix-flaumen i 1530 rann ho nordover som ei elv frå austenden av Westerschelde, snudde vestover litt vest for Bergen op Zoom, og så vestover langs nordenden av det som i dag er Verdronken Land van Reimerswaal, og etter dette ut i eit breitt estuar. Seinare vart delar av desse tapte landområda tatt tilbake , slik at samanbindinga til Schelde berre var ein smal kanal kalla Kreekrak. Denne kanalen mudra derimot til og vart uframkommeleg. I 1903 vart Kreekak stengd på grunn av ei jernbanefylling over kanalen mellom øya Zuid-Beveland og fastlandet ved Noord-Brabant. Frå den tid har ikkje Oosterschelde lenger vore samanbunde til Schelde og fungerer ikkje lenger som eit estuar. 

Mellom Schouwen-Duiveland og Noord-Beveland er det to vegsamband, Oosterscheldedam i vest og Zeeland-brua i aust.

Stormflodbarrière og demning 

Etter Nordsjøflaumen i 1953 vart det avgjort at ein skulle stengje Oosterschelde med ei demning og ein barriere. Oosterscheldekering (Oosterscheldebarrièren), mellom Schouwen-Duiveland og Noord-Beveland, er den største av 13 barrièrar i Deltaprosjektet, og vart bygd for å verne store område av Nederland frå flaum. Ein fire kilometer lang seksjon har store sluser som normalt er open, men som kan lukkast under ugunstige vêrtilhøve. 

Då barrièren stod ferdig i 1986 har vasstraumen minka og skilnaden i tidvatnet er redusert frå 3,40 meter til 3,25 meter. Som følgje av dette vert det ikkje tilført ny sand til sandbankane utanfor og desse forsvinn sakte slik at kysten vert endra.

Oosterschelde nasjonalpark 
Sidan 8. mai 2002 har heile Oosterschelde vorte ein nasjonalpark. Grensene er ved dika i Schouwen-Duiveland, Tholen og Sint-Philipsland, Noord-Beveland og Zuid-Beveland, og demninga i Deltaprosjektet. Med eit areal på 370 km² er han den største nasjonalparken i Nederland. Den totale kystlengda er 125 km.

Parken består hovudsakleg av saltvatn i Oosterschelde, men inneheld nokre slamflater, enger og grunner. På grunn av det varierte dyrelivet, inkludert unike artar for regionen, er parken populær hos dykkarar. Andre aktivitetar er segling, fiske, sykling og kikking på fuglar.

Sjå òg 
 Deltaprosjektet

Bakgrunnsstoff 
 Oosterschelde nasjonalpark

Kjelder 
 Denne artikkelen bygger på «Oosterschelde» frå , den 7. februar 2008. 
 

Rhinen-Maas-Schelde-deltaet
Perigeum

Perigeum, perigé eller jordnære er det punktet i ei satellittbane som er nærast jorda. Det motsette av perigeum er apogeum.

Kjelder

Krinsløp
Celestmekanikk
Apogeum

Apogeum, apogé, jordfjerre eller jordfjerne er det punktet i banen til ein satellitt eller månen som er lengst vekke frå jorda. Det motsette av apogeum er perigeum.

Innan ballistikk syner omgrepet til det høgaste punktet i ein ballistisk bane.

Kjelder

Krinsløp
Den norske Forfatterforening

Den norske Forfatterforening (DnF) er ei foreining for norske skjønnlitterære forfattarar. DnF vart stifta i 1893. Foreininga har til formål å verne og fremje norsk litteratur og å take vare på dei faglege og økonomiske interessene til forfattarane. DnF driv òg internasjonalt solidaritetsarbeid for forfølgde forfattarar. I 2004 hadde foreininga 513 medlemer. Leiaren er frå mars 2012 forfattaren Sigmund Løvåsen.

Stipend og «Det litterære råd» 
Den norske Forfatterforening forvaltar ei rad stipend, finansierte av eigne eller statlege middel, for utdeling til medlemer og ikkje-medlemer. Det litterære råd har av ni medlemer og gjev innstilling i alle saker av litterær art og ved utdeling av stipend. Blant andre har Paal-Helge Haugen, Svein Jarvoll og Ann Kavli vore leiarar i rådet.

I 1952 meldte 29 forfattarar seg ut av Den norske Forfatterforening og danna Forfatterforeningen av 1952. Denne foreininga gjekk attende til DnF i 1966.

Formenn 
(Lista er ikkje fullstendig)
 1894– Arne Garborg
 1900–1903 Jacob Breda Bull
 1910–1913 Hans Aanrud
 1913–1916 Peter Egge
 1919 Johan Bojer
 1928–1933 Ronald Fangen
 1934 Johan Bojer
 1935 Peter Egge
 1923-1928 Arnulf Øverland
 1936-1940 Sigrid Undset
 1940–1945 Alex Brinchmann
 1946–1965 Hans Heiberg
 1965–1971 Odd Bang-Hansen
 1971–1975 Ebba Haslund
 1975–1977 Bjørn Nilsen
 1977–1981 Camilla Carlson
 1982–1985 Johannes Heggland
 1985–1987 Karsten Alnæs
 1987–1991 Toril Brekke
 1991–1997 Thorvald Steen
 1997–1999 Inger Elisabeth Hansen
 1999–2001 Karsten Alnæs
 2001–2005 Geir Pollen
 2005–2012 Anne Oterholm
 2012-2017 Sigmund Løvåsen
 2017– Heidi Marie Kriznik

Sjå òg 
 Norsk faglitterær forfatter- og oversetterforening
 Forfatterforeningen av 1952
 Nordnorsk Forfatterlag
 Den norske Forleggerforening

Referansar

Bakgrunnsstoff 
 DnF si heimeside 

Forfatterforeningen, Den norske
Forfatterforeningen, Den norske
Forfatterforeningen, Den norske
Powerpop

Powerpop er ein musikksjanger som er inspirert av 1960-talets britiske og amerikanske popmusikk. kjenneteikn ved sjangeren er sterke melodiar, sterke songharmoniar, tydlege gitarriff, og ofte inneheld musikken ein synth. Ein av verdas mest kjente poplåter er The Knacks si låt My Sharona frå 1979. Powerpop blir ofte rekna som ein underkategori av punk.

Døme på powerpopband og -artistar 
 Buzzcocks
 The Kinks
 The Knack
 Nena

Kjelder 
 Denne artikkelen bygger på «Powerpop» frå , den 7. februar 2008. 
 .

Musikksjangrar